laion/Wikipedia-Exotic huggingface dataset:
ძვლისაზრდელა

ძვლისაზრდელა, პერიოსტეუმი (ბერძ. περί – ირგვლივ და ὀστοῦν – ძვალი) — შემაერთებელქსოვილოვანი შალითა, რომლითაც დაფარულია ძვალი მთლიანად, სასახსრე ზედაპირების გარდა. ძვლისაზრდელა შედგება გარეთა ბოჭკოვანი, სისხლძარღვებით და მგრძნობიარე ნერვული დაბოლოებით მდიდარი, შუა – ფიბროელასტიკური (შედგება კოლაგენური ბოჭკოებისგან) და შიგნითა – ძვლისწარმომქმნელი (ოსტეოგენური) შრეებისაგან; უკანასკნელი საგანგებო ბოჭკოებით უკავშირდება ძვალს. ძვლისაზრდელა უზრუნველყოფს ძვლის ზრდას სისქეში და მოტეხილობის დროს ძვლის კოჟრის განვითარებას. ვ. აბაშიძე, ქართული საბჭოთა ენციკლოპედია, ტ. 11, თბ., 1987. — გვ. 272. Brighton, Carl T. and Robert M. Hunt (1997), "Early histologic and ultrastructural changes in microvessels of periosteal callus", Journal of Orthopaedic Trauma, 11 (4): 244-253 (ინგლისური) ძვლისაზრდელა www.medgeo.net პერიოსტეუმი www.nplg.gov.ge პერიოსტეუმი, ძვლისაზრდელა lexicon.psp.ge periosteum - InnerBody (ინგლისური)
ამსტერდამ-ნიუ-ვესტი

ამსტერდამ-ნიუ-ვესტი („ახალი დასავლეთი“) — ერთ-ერთი რაიონი (stadsdeel) ნიდერლანდების დედაქალაქ ამსტერდამში, რომელიც მოიცავს ქალაქის უკიდურეს დასავლეთ მხარეს. რაიონს სტატუსი 2010 წელს მიენიჭა, მას შემდეგ, რაც გაერთიანდა სამი რაიონი Osdorp, Geuzenveld-Slotermeer და Slotervaart. 2013 წლის აღწერით, რაიონში ცხოვრობდა თითქმის 142 000 მოსახლე. ამსტერდამის ყველაზე დასახლებული უბანი, აშენდა, მას შემდეგ, რაც 1950 წელს დამტკიცდა ქალაქის გაფართოების გეგმა, რომელიც დაფუძნებული იყო ქალაქ-ბაღნარის კონცეფციაზე. ამსტერდამ-ნიუ-ვესტი არის გაშლილი, მჭიდროდ დასახლებული დასახლება დასავლეთ ამსტერდამში. იგი მდებარეობს ამსტერდამის ყოფილი მუნიციპალიტეტის სლოტენის ადგილას, ქალაქის დათარიღებულია 1063 წლით, რომელიც გახდა რაიონის ნაწილი. ქალაქის დასავლეთ ნაწილი განვითარება დაიწყო 1935 წელს, როდესაც მიიღეს ქალაქის გაფართოების გენერალური გეგმა (Algemeen Uitbreidingsplan). რაიონის ცენტრში არის ტბა სლოტერპლასი (Sloterplas), რომელსაც გარს აკრავს დიდი პარკი სლოტერპარკი (Sloterpark).  უძველესი ქალაქ-ბაღნარის უბნებია: Slotermeer, Geuzenveld, Slotervaart, Overtoomse Veld და Osdorp. 1990-იან წლებში, კიდევ რამდენიმე უბანი განვითარდა: Oostoever, Nieuw Sloten და De Aker. ამსტერდამ-ნიუ-ვესტი ოფიციალურად შედგება შემდეგი ცხრა უბნისგან, როგორც განსაზღვრული რაიონის ადმინისტრაცია: De Aker Geuzenveld Nieuw-West Midden Osdorp West Sloten en Nieuw-Sloten Slotermeer Oost Slotermeer West Slotervaart Noord Slotervaart Zuid ↑ Stadsdelen in cijfers 2013 (Dienst Onderzoek en Statistiek). Research and Statistics Department, City of Amsterdam (2013-10-01). დაარქივებულია ორიგინალიდან — 2014-07-13. ციტირების თარიღი: 2014-08-08. ↑ De negen wijken van Nieuw-West. Borough of Amsterdam Nieuw-West. დაარქივებულია ორიგინალიდან — 2012-11-23. ციტირების თარიღი: 21014-08-09.
ნახიჩევანჩაი

ნახიჩევანჩაი (აზერ. Naxçıvançay) — მდინარე არაქსის მარცხენა შენაკადი. მიედინება ქალაქ ნახიჩევანის, ბაბექისა და შაჰბუზის რაიონების ტერიტორიაზე. ითვლება ნახიჩევანის ავტონომიური რესპუბლიკის ყველაზე დიდ და წყალუხვ მდინარედ. სიგრძე — 81 კმ, ხოლო აუზის ფართობი — 1630 კმ²-ია. სათავეს იღებს ქეჩალდაღის სამხრეთ ფერდობიდან (2720 მ). მდინარეს ფართოდ იყენებენ სარწყავად. აზერბაიჯანის მდინარეები დაარქივებული 2008-02-23 საიტზე Wayback Machine.
ბეჭედი

ბეჭედი — თითზე წამოსაცმელი სამკაული, ძვლის, ქვის, მინისა და სხვადასხვა ლითონისაგან გაკეთებული. ძველ აღმოსავლეთისა და ანტიკურ ქვეყნებში გავრცელებული იყო ე.წ. საბეჭდავი ბეჭედი შუაში ამოკვეთილი წარწერით ან გამოსახულებით; ასეთი ბეჭდის ანაბეჭდი მისი მფლობელის ხელმოწერას ცვლიდა. ბეჭედში ხშირად ჩასმული იყო გემა ან კამეა. საქართველოში ლითონის ბეჭედი ბრინჯაოს ხანიდანაა ცნობილი და განსაკუთრებით ფართოდ გავრცელდა ანტიკური პერიოდიდან. ამ ხანის სამარხებში ნაპოვნია ფერადი თვლებით, ხშირად გემებითა და კამეებით შემკული ბეჭდები. გემიანი ბეჭედი საბეჭდავადაც გამოიყენებოდა. ანტიკურ და ფეოდალურ ხანაში თვლიანი ბეჭედი მეფე-ერისთავთა ერთ-ერთ ინსიგნიას წარმოადგენდა. ასეთი ბეჭდის თვალზე ამოჭრილი იყო მისი მფლობელის სახელი, ინიციალები ან ჰერალდიკური ნიშანი და მას ოფიციალურ საბუთებსა და დოკუმენტებზე ბეჭდის დასასმელად იყენებდნენ. საქართველოს ეთნოგრაფიულ სინამდვილეში ოქრო-ვერცხლისა და სხვა ლითონის ბეჭდები შემორჩა როგორც სამკაულად („სამკაო ბეჭედი“), ისე ცოლქმრობის სიმტკიცის გამომხატველ სიმბოლოდ (საქართველოს მთაში გავრცელებული იყო უპირატესად ადგილობრივ ნაკეთები ვერცხლის უთვლო ბეჭდები, მეტწილად მოსევადებულ-მოვარყებული) ზოგან თვლიან ბეჭდებს (უმთავრესად სარდიონისას) მაგიურ დანიშნულებასაც მიაწერდნენ და „ავი თვალისაგან“ დასაცავად იკეთებდნენ. ლითონის, ხის ან რეზინის საბეჭდავი (მეტწილად ბრტყელი რგოლის ფორმისა), რომელიც იხმარება მასზე პირუკუღმა ამობურცული წარწერისა თუ გამოსახულების აღსაბეჭდად ქაღალდზე, ლუქზე ან ცვილზე. ბეჭდის დანიშნულებაა საბუთის ნამდვილობის დადასტურება და ამა თუ იმ საგნის (მაგალითად კონვერტის) ხელუხლებლობის უზრუნველყოფა. ძველ ბეჭდებს სწავლობს სფრაგისტიკა. ბეჭდები ჰქონდათ მეფეებს, მღვდელთმთავრებს, მოხელეებსა და კერძო პირებს. საქართველოში სამეფო კარზე ჰქონდათ დიდი სასიგელე სახელმწიფო ბეჭედი; ამის გარდა, სახელმწიფო მცირე ბეჭედიც არსებობდა. XV საუკუნემდე ხმარობდნენ შეკიდულ ბეჭედს (ანაბეჭდი წონრით იყო შეკიდული საბუთზე). ბეჭდები განსხვავდება ერთმანეთისგან ლეგენდის (წარწერის) მიხედვით. ზოგიერთ ბეჭედზე მფლობელის მხოლოდ სახელია მოხსენიებული, ზოგზე კი მისი ტიტულიც. ამის გარდა, ზედ ამოკვეთილია ვრცელი ლეგენდებიც, ზოგი ლექსადაა გამოთზმული (მაგ. ერეკლე II-ის მეუღლის ბეჭედზე: „ვინ არს მიზეზი არსთა მკობისა, მან მცა წიაღი დედოფლობისა. დარეჯან“). ერთსა და იმავე პირს შეიძლება რამდენიმე ბეჭედი ჰქონოდა (მაგალითად ერეკლე II-ს 8 ბეჭედი ჰქონდა). ო. სოსელია, ი. სურგულაძე, ქართული საბჭოთა ენციკლოპედია, ტ. 2, თბ., 1977. — გვ. 350-351.
ამსტერდამ-ზეიდი

ამსტერდამ-ზეიდი („სამხრეთ ამსტერდამი“) — ნიდერლანდების დედაქალაქ ამსტერდამის ერთ-ერთი რაიონი, რომელსაც სტატუსი მიენიჭა 2010 წელს ყოფილი რაიონების აუთ-ზაუთის და ზაუთერამსტელის გაერთიანების შემდეგ. 2013 წლის აღწერის მიხედვით რაიონში ცხოვრობს თითქმის 138 000 მოსახლე. ეს არის ერთ-ერთი ყველაზე მჭიდროდ დასახლებული რაიონი ამსტერდამში სადაც ერთ კვადრატულ კილომეტრზე 8500 ადამიანი სახლობს. ამსტერდამ-ზეიდი მდებარეობს Singelgracht არხის სამხრეთ-დასავლეთით. დასავლეთით ესაზღვრება Vondelpark-ი, მდინარე ამსტელი აღმოსავლეთით და Kalfjeslaan-ი სამხრეთით. Apollobuurt Buitenveldert Hoofddorppleinbuurt Museumkwartier (Duivelseiland) De Pijp (Oude Pijp – Nieuwe Pijp – Diamantbuurt) Prinses Irenebuurt Rivierenbuurt Schinkelbuurt Stadionbuurt (ოლიმპიური კვარტალი) Vondelpark (პარკი) Willemspark Zuidas ↑ Stadsdelen in cijfers 2013 (Dienst Onderzoek en Statistiek). Research and Statistics Department, City of Amsterdam (1 October 2013). დაარქივებულია ორიგინალიდან — 2014-07-13. ციტირების თარიღი: 2014-08-08.
სანტანა-და-ვარჟენი

სანტანა-და-ვარჟენი (პორტ. Santana da Vargem) — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 1075 მეტრზე. მიეკუთვნება მინას-ჟერაისის შტატის სამხრეთ და სამხრეთ-დასავლეთ მეზორეგიონს. შედის ეკონომიკურ-სტატისტიკურ მიკრორეგიონ ვარჟინიის შემადგენლობაში. 2010 წლის მონაცემებით, მოსახლეობა 7 231 ადამიანს შეადგენდა, მოსახლეობის სიმჭიდროვე 41.93 კმ²-ზე. ფართობი 172 444 კმ²-ია. მინას-ჟერაისი ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
სან-ბენტუ-აბადი

სან-ბენტუ-აბადი (პორტ. São Bento Abade) — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 971 მეტრზე. მიეკუთვნება მინას-ჟერაისის შტატის სამხრეთ და სამხრეთ-დასავლეთ მეზორეგიონს. შედის ეკონომიკურ-სტატისტიკურ მიკრორეგიონ ვარჟინიის შემადგენლობაში. 2010 წლის მონაცემებით, მოსახლეობა 4 577 ადამიანს შეადგენდა, მოსახლეობის სიმჭიდროვე 56.93 კმ²-ზე. ფართობი 80 403 კმ²-ია. მინას-ჟერაისი ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
სან-ტომე-დას-ლეტრასი

სან-ტომე-დას-ლეტრასი (პორტ. São Thomé das Letras) — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 1 440 მეტრზე. მიეკუთვნება მინას-ჟერაისის შტატის სამხრეთ და სამხრეთ-დასავლეთ მეზორეგიონს. შედის ეკონომიკურ-სტატისტიკურ მიკრორეგიონ ვარჟინიის შემადგენლობაში. 2010 წლის მონაცემებით, მოსახლეობა 6 655 ადამიანს შეადგენდა, მოსახლეობის სიმჭიდროვე 18 კმ²-ზე. ფართობი 369 747 კმ²-ია. მინას-ჟერაისი ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
ტრეს-კორასოინსი

ტრეს-კორასოინსი (პორტ. Três Corações) — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 839 მეტრზე. მიეკუთვნება მინას-ჟერაისის შტატის სამხრეთ და სამხრეთ-დასავლეთ მეზორეგიონს. შედის ეკონომიკურ-სტატისტიკურ მიკრორეგიონ ვარჟინიის შემადგენლობაში. 2010 წლის მონაცემებით, მოსახლეობა 72 765 ადამიანს შეადგენდა, მოსახლეობის სიმჭიდროვე 87.88 კმ²-ზე. ფართობი 828 038 კმ²-ია. მინას-ჟერაისი ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
ტრეს-პონტასი

ტრეს-პონტასი (პორტ. Três Pontas) — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 905 მეტრზე. მიეკუთვნება მინას-ჟერაისის შტატის სამხრეთ და სამხრეთ-დასავლეთ მეზორეგიონს. შედის ეკონომიკურ-სტატისტიკურ მიკრორეგიონ ვარჟინიის შემადგენლობაში. 2010 წლის მონაცემებით, მოსახლეობა 53 860 ადამიანს შეადგენდა, მოსახლეობის სიმჭიდროვე 78.08 კმ²-ზე. ფართობი 689 794 კმ²-ია. მინას-ჟერაისი ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
ვარჟინია (მინას-ჟერაისი)

ვარჟინია (პორტ. Varginha) — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 980 მეტრზე. მიეკუთვნება მინას-ჟერაისის შტატის სამხრეთ და სამხრეთ-დასავლეთ მეზორეგიონს. შედის ეკონომიკურ-სტატისტიკურ მიკრორეგიონ ვარჟინიის შემადგენლობაში. 2010 წლის მონაცემებით, მოსახლეობა 123 081 ადამიანს შეადგენდა, მოსახლეობის სიმჭიდროვე 311.29 კმ²-ზე. ფართობი 395 396 კმ²-ია. მინას-ჟერაისი ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
ნიტროზონიუმის იონი

ნიტროზონიუმის იონი ფორმულით NO+, სადაც აზოტის ატომი შეერთებულია ჟანგბადის ატომთან მესამე ბმის რიგით და მთლიანად დადებით მუხტს ატარებს. ეს იონი ჩვეულებრივ მიიღება როგორც მარილები: NOClO4, NOSO4H (ნიტროზილგოგირდმჟავა (რომელიც უფრო ზუსტად ჩაიწერება ფორმულით ONSO3OH) და NOBF4. პერქლორატისა და ტეტრაფთორბორატის მარილები ოდნავ ხსნადია CH3CN-ში. NOBF4-ის გასუფთავება ხდება სუბლიმაციით 200–250 °C-ზე ვაკუუმეში. NO+ იზოელექტრიკია CO-სთან, CN−=სთან და აზოტთან. ის მიიღება აზოტოვანი მჟავის პროტონირებით: HONO + H+ თარგი:Eqm NO+ + H2O NO+ რეაქციაში შედის წყალთან და წარმოქმნის აზოტოვან მჟავას: NOBF4 + H2O → HONO + HBF4 ამ მიზეზით NOBF4 დაცული უნდა ქნეს არა მხოლოდ წყლისგან, არამედ ჰაერში არსებული ორთქლისაგან. ფუძეებთან რეაქციის პროდუქტს წარმოადგენს ნიტრიტი: NOBF4 + 2 NaOH → NaNO2 + NaBF4 + H2O NO+ რეაქციაში შედის არილის ამინებთან(ArNH2) და გამოყოფს დიაზონიუმის მარილებს (ArNsub>2+). მიღებული დიაზონიუმის ჯგული (არა როგორც ამინოჯგუფი) ადვილად ნაცვლდება სხვადასხვა ნუკლეოფილებით. NO+, მაგალითად NOBF4, ძლიერი მჟანგავია: ფეროცენი/ფეროცენიუმი, [NO]+ CH2Cl2-ში ხსნარის აღმდგენი პოტენციალია 1.00 V (or 1.46–1.48 V vs SCE) ფეროცენი/ფეროცენიუმი, [NO]+ in CH3CN-ში ხსნარის აღმდგენი პოტენციალია 0.87 V vs. (or 1.27–1.25 V vs SCE) მარილი NOBF4 მოასხერხებელი გამოსაყენებელია იმიტომ, რომ მისი რეაქციის თანაპროდუქტი, NO, აირია, რომელიც რეაქციის არეს აზოტის ნაკადით შეგვიძლია მოვაშოროთ. ჰაერთან შეხებისას NO წარმოქმნის NO2-ს, რომელსაც , თუ არ მოვაშორებთ, შეუძლია გამოიწვიოს მეორადი, არასასურველი რეაქციები. NO2-ს არსებობა ადვილი დასადგენია მისთვის მახასიათებელი ფორთოხლისფერი ფერით. ელექტრონებით მდიდარი არენების ნიტროზილაცია ხდება NOBF4-ის საშუალებით. ერთ-ერთი მაგალითი მოიცავს ანიზოლის გამოყენებას: CH3OC6H5 + NOBF4 → CH3OC6H4-4-NO + HBF4 ნიტროზონიუმი, NO+, ხანდახან ეშლებათ ნიტრონიუმში NO2+, რომელიც ნიტრირების მთავარი მოქმედი იონია. ეს ორი ნივთიერება ერთმანეთისაგან ძალიან განსხვევდებათ. ნიტრონიუმი უფრო ძლიერი ელექტროფილია, ვიდრე ნიტროზონიუმი იქიდან გამომდინარე, რომ პირველი უფრო ძლიერი მჟავიდან მიიღება (აზოტმჟავისგან), ხოლო მეორე სუსტისაგან (აზოტოვანი მჟავა). მთავარი სტატია: მეტალების ნიტროზილკომპლექსები. NOBF4 რეაქციაში შედის ზოგიერთი მეტალის კარბონილის კომპლექსებთან და წარმოქმნის შესაბამისი მეტალის ნიტროზილის კომპლექსებს. აქედან გამომდინარე, საჭიროა დავიცვათ სიფრთხილე, რომ გადავიტანოთ ელექტრონი, და არა ნიტროზონიუმის იონი [NO]+. (C6Et6)Cr(CO)3 + NOBF4 → [(C6Et6)Cr(CO)2(NO)]BF4 + CO ნიტრონიუმის იონი ↑ N. G. Connelly, W. E. Geiger (1996). „Chemical Redox Agents for Organometallic Chemistry“. Chem. Rev. 96 (2): 877–910. doi:10.1021/cr940053x. PMID 11848774. ↑ E. Bosch and J. K. Kochi, "Direct Nitrosation of Aromatic Hydrocarbons and Ethers with the Electrophilic Nitrosonium Cation" Journal of Organic Chemistry, 1994, volume 59, pp. 5573–5586. ↑ T. W. Hayton, P. Legzdins, W. B. Sharp "Coordination and Organometallic Chemistry of Metal-NO Complexes" Chemical Reviews 2002, volume 102, pp. 935–991
პეროქსიაზოტოვანი მჟავა

პეროქსოაზოტოვანი მჟავა ნივთიერებაა ფორმულით HNO3. ის ძალიან აქტიურია და წარმოადგენს აქტიური აზოტშემცველი ნივთიერებას. ის პეროქსინიტრიტის ((ONOO−) შესაბამის მჟავასწარ მოადგენს.მისი pKa ~6.8-ის ტოლია. in vivo (ცოცხალ ორგანიზმებში) მიიღება დიფუზიის კონტროლის მქონე რეაქციებში აზოტოვან ოქსიდსა(•NO) და სუპეროქსიდებს(O2−) შორის. მისი იზომერიზაციის დროს k = 1.2 s−1 მაქსიმუმ 5% ჰიდროქსილისა და აზოტის დიოქსიდის წარმოქმნა შეიძლება. იჟანგება დაბალგამოსავლიანი რეაქციებით ოქსიდებამდე და ნიტრატებამდე. პროცესი რთულია და შეიცავს რეაქციას ONOOH-ის ცის და ტრანს კონფიგურაციასა და არომატულ ნივთიერებებს შორის. პეროქსიაზოტოვან მჟავას ასევე მნიშვნელოვანი როლი აკისრია ატმოსფეროს ქიმიაში. პეროქსიაზოტოვანი მჟავა აზოტმჟავის იზომერს წარმოადგენს. ↑ N.Connelly and T. Damhus, IUPAC. Nomenclature of Inorganic Chemistry, RSC Publishing, Cambridge, 2005 ↑ Peroxynitrous Acid - Compound Summary. PubChem Compound. National Center for Biotechnology Information (16 September 2004). ციტირების თარიღი: 11 April 2012. ↑ W. H. Koppenol, P. L. Bounds, T. Nauser, R. Kissner, H. Rüegger, "Peroxynitrous acid: controversy and consensus surrounding an enigmatic oxidant", Dalton Trans., 2012, 41, 13779–13787.
ბერთას მამათა მონასტერი

ბერთას სამი მღვდელმთავრის სტავროპიგიალური მამათა მონასტერი — მონასტერი საქართველოში, წალკის მუნიციპალიტეტის სოფელ ბერთაში. თბილისიდან დაშორებულია 120 კილომეტრით. გადმოცემის თანახმად აქ ეკლესია ჯერ კიდევ VI-VII საუკუნეებში აუშენებიათ. XIX საუკუნეში ეკლესია აღდგენილ იქნა პონტოელი ბერძნების მიერ. ამჟამინდელი მართლმადიდებლური მონასტერი, საქართველოს პატრიარქის ილია II-ის ლოცვა კურთხევით 2004 წელს დაარსდა. მონასტერში ცხოვრობს 6 ბერი. მონასტრის დაარსებიდან 2013-წლამდე მონასტრის წინამძღოლი იყო არქიმანდრიტი დოროთე (ყურაშვილი), რომლის სახელსაც უკავშირდება, ამ მონასტრის აღორძინება, ხოლო ამჟამინდელი წინამძღვარია იღუმენი ნიკოლოზი (გვარლიანი). მკურნალი კალმახები მონასტერი ზემოდან ბერთას მამათა მონასტრის „ფეისბუქ“ გვერდი წალკის მუნიციპალიტეტის ვებ-საიტი ↑ ბერთას სამი მღვდელმთავრის სახელობის სტავროპიგიალური მამათა მონასტერი. წალკის მუნიციპალიტეტი (22 იანვარი 2016). ციტირების თარიღი: 10 აგვისტო 2016.
Pride & Glory (ჯგუფი)

Pride and Glory — მეტალ-ჯგუფი, რომელიც Black Label Society-ს სოლისტმა ზაკ უაილდმა ჩამოაყალიბა .ეს უაილდის პირველი დამოუკიდებლად შექმნილი პროექტი იყო, რომელიც შექმნა მანამ, სანამ 1996 წელს ალბომ - Book of Shadows გამოუშვებდა. ამის შემდეგ მან ჩამოაყალიბა ჯგუფი Black Label Society რაც მის ამჟამინდელ ჯგუფად რჩება. Pride & Glory შეიქმნა 1991 წელს, როდესაც მოეწყო ოზი ოსბორნის, იმ დროისთვის უკანასკნელი საალბომო ტური No More Tears. თავდაპირველად ჯგუფს ერქვა „Lynyrd Skynhead“, და მისი წევრები იყვნენ ბასისტი ჯეიმზ ლომენცო და დრამერი გრეგ დეანჯელო, ორივე იყვნენ ჯგუფ White Lion-ის (თეთრი ლომი) წევრები. 1994 წლის დასაწყისში დეანჯელო შეცვალა ბრაიან ტიჩიმ, ეს მოხდა სწორედ იმ დროს, როცა ჯგუფმა სახელი შეიცვალა და Pride & Glory დაირქვა . ამავე წლის მაისში მათ გამოუშვეს თავისი სადებიუტო და ამასთან ერთადერთი ალბომი ხმის ჩამწერ სტუდია Geffen Records-ში. ივნისში, ჯგუფმა მონაწილეობა მიიღო იმ დროისთვის ერთ-ერთ უმნიშვნელოვანეს როკ-ფესრივალში Monsters of Rock, ინგლისში. 1994 წლის ნოემბერში, მას შემდეგ, რაც ჯგუფმა მოაწყო ტურნე იაპონიაში და 3 დღით ადრე სანამ აშშ-ში გაემგზავრებოდნენ ლომენცომ ჯგუფი დატოვა. უაილდმა ჯეიმზი თავისი დიდი ხნის მეგობარ ჯონ დესერვიოთი ჩაანაცვლა. ჯგუფმა უკანასკნელი კონცერტი ლოს-ანჯელესში, 1994 წლის 10 დეკემბერს გამართა, ამ კონცერტში მონაწილეობდნენ გიტარისტები ცნობილი როკ-ჯგუფებიდან, როგორიცაა Guns N' Roses და Velvet Revolver. მათ ჯგუფთან ერთად შეასრულეს ჯიმი ჰენდრიქსის სიმღერები - „Voodoo Child“ და „Red House“. Pride & Glory (1994) "Losin' Your Mind" (1994) "Horse Called War" (1994) "Troubled Wine" (1994) "Farm Fiddlin'" - (1991) "Baby Please Don't Go" - ლოს-ანჯელესი Blues Authority Vol. 1 (1992) Black Label Society - No More Tears (1999) Black Label Society - Kings of Damnation 98-04 (2005) Black Label Society - Skullage (2009) ოფიციალური ვებ-გვერდი
განის გეოგრაფია

განა მდებარეობს აფრიკაში, გვინეის ყურის სანაპიროზე, ეკვატორიდან რამდენიმე გრადუსით. განის ტერიტორია მოიცავს ვაკეებს, მცირე ბორცვებს, მდინარეებს და ვოლტის წყალსაცავს, რომელიც მსოფლიოში უდიდეს ხელოვნური ტბაა. განას აქვს ორი კუნძული — დოდი და ბობოვასი. განა შეიძლება დაიყოს ოთხ განსხვავებულ ეკორეგიონად: ნაპირის ზონა — ძირითადად დაბალი ქვიშის სანაპიროები, მოიცავს ვაკეებს და სკრებს. იკვეთება ჩრდილოეთიდან მომდინარე რამდენიმე მდინარით. სამხრეთ-დასავლეთი და სამხრეთ-ცენტრალური განის ტყიანი პლატო შედგება აშანტის მაღლობისა და კვაჰუს პლატოსგან; მთიანი აკვაპიმ-ტოგოს ქედი მიყვება განის აღმოსავლეთ სახელმწიფო საზღვარს. ამ ქედის ნაწილია განის უმაღლესი მთა აფაჯა, რომლის სიმაღლეც ზღვის დონიდან 885 მეტრია. განის კლიმატი ტროპიკულია, აღმოსავლეთი სანაპირო შედარებით თბილი და მშრალია. სამხრეთ-დასავლეთი ცხელი და ტენიანია, ხოლო ჩრდილოეთი ცხელი და მშრალი. განის ხედები დიდი აკრის რეგიონი. ზემო დასავლეთი რეგიონი. სანაპირო ზოლი დასავლეთ რეგიონში. საფარი ჩრდილოეთ რეგიონში. ტროპიკული ტყეები ვოლტის რეგიონში. ეკვატორული კლიმატის ტყეები აშანტის რეგიონში.  ვიკიმედია-ატლასი: განის გეოგრაფია — გეოგრაფიული და ისტორიული რუკები ↑ Ghana low plains. photius.com. ციტირების თარიღი: 24 June 2013. ↑ 2.0 2.1 Ghana high plains. photius.com. ციტირების თარიღი: 24 June 2013. ↑ Ghana ashanti-kwahu uplands. photius.com. ციტირების თარიღი: 24 June 2013. ↑ Ghana: Akwapim-Togo Ranges. photius.com. ციტირების თარიღი: 24 June 2013. ↑ Ghana: Volta Basin. photius.com. ციტირების თარიღი: 24 June 2013.
კვეტის ტერაქტი (2016)

2016 წლის 8 აგვისტოს ტერორისტები თავს დაესხნენ სამთავრობო ჰოსპიტალს პაკისტანის ქალაქ კვეტაში, თვითმკვლელი ტერორისტის მიერ აფეთქებული ბომბის და სროლის შედეგად დაიღუპა 77 ადამიანი და დაზიანება მიიღო 100-ზე მეტმა ადამიანმა. დაშავებულები ძირითადად ადვოკატები იყვნენ, რომლებიც შეიკრიბნენ საავადმყოფოში, სადაც იმყოფებოდა ადვოკატ ბილალ ანვარ ქასის გვამი, რომელიც ბელუჯისტანის ადვოკატთა ასოციაციის პრეზიდენტი იყო, გვამი ჩამოასვენეს იქ, მას შემდეგ, რაც იგი ჩაცხრილა უცნობმა შეიარაღებულმა პირმა. პასუხისმგებლობა თავდასხმაზე აიღო სხვადასხვა ისლამისტურმა დაჯგუფებამ, როგორიცაა ჯამაჰატ-ალ-უჰრარი და ისლამური სახელმწიფო. სოციალურმა ქსელმა Facebook-მა გაააქტიურა Safety Check ფუნქცია, რომელიც საშუალებას აძლევს აღნიშნო შენი თავი უსაფრთხოდ. პაკისტანის პრემიერ-მინისტრმა ნავაზ შარიფმა და პრეზიდენტმა მამნუნ ჰუსეინმა დაგმეს თავდასხმა და გამოხატეს მწუხარება დაღუპულებისადმი. მთავრობამ გამოაცხადა სამდღიანი გლოვა. გაეროს გენერალურმა მდივანმა პან გი მუნმა, შეერთებული შტატების თეთრი სახლის პრეს-მდივანმა ჯოშ ერნესტმა და საფრანგეთის პრეზიდენტმა ფრანსუა ოლანდმა დაგმეს თავდასხმა. ↑ „70 dead as blast hits Quetta Civil Hospital after lawyer's killing“. Dawn. 8 August 2016. ციტირების თარიღი: 8 August 2016. ↑ 2.0 2.1 55 killed, over 100 injured in blast at hospital in Pakistan's Quetta. The Times of India (8 August 2016). ციტირების თარიღი: 8 August 2016. ↑ Pakistan hospital bomb attack kills dozens in Quetta. BBC News (8 August 2016). ციტირების თარიღი: 8 August 2016. ↑ Pakistan: Ban condemns ‘appalling’ terrorist attack at hospital in Quetta. UN News Center (8 August 2016). ციტირების თარიღი: 8 August 2016. ↑ Ayaz Gul. (8 August 2016) Suicide Blast At Pakistani Hospital Kills Dozens. The Voice of America. ციტირების თარიღი: 8 August 2016. ↑ The Latest: White House Condemns Quetta Hospital Bombing. ABC News (8 August 2016). ციტირების თარიღი: 9 August 2016. ↑ France condemns Quetta attack, expresses solidarity. Samaa TV (8 August 2016). ციტირების თარიღი: 9 August 2016.
ბილავი

ბილავი (აზერ. Biləv) — სოფელი აზერბაიჯანში, ნახიჩევანის ავტონომიურ რესპუბლიკაში, ორდუბადის რაიონში. მოსახლეობის რაოდენობა — 1 203 კაცი. ბილავი GEOnet სახელების სერვერზე
ბისთი (მრავალმნიშვნელოვანი)

ბისთი შეიძლება აღნიშნავდეს: ბისთი — სეფიანთა ირანში XV საუკუნის ბოლოს შემოღებული სამონეტო სისტემის უმცირესი ნომინალი ბისთი — მდინარე გერმანიასა და საფრანგეთის ტერიტორიებზე ბისთი — სოფელი აზერბაიჯანში, ორდუბადის რაიონში
გიორგი ლობჟანიძე

გიორგი ლობჟანიძე (დ. 20 თებერვალი, 1974, ნაბახტევი, ხაშურის რაიონი, საქართველოს სსრ) — ქართველი პოეტი, მთარგმნელი, აღმოსავლეთმცოდნე, ფილოლოგი. გიორგი ლობჟანიძე 1974 წლის 20 თებერვალს ხაშურის რაიონის სოფელ ნაბახტევში დაიბადა. 1991 წელს დაამთავრა ხაშურის I საშუალო სკოლა და უგამოცდოდ ჩაირიცხა ივანე ჯავახიშვილის სახელობის თბილისის სახელმწიფო უნივერსიტეტის აღმოსავლეთმცოდნეობის ფაკულტეტის სემიტოლოგიის განყოფილებაზე, არაბული ენისა და ლიტერატურის სპეციალობით. 1996 წელს, უნივერსიტეტის წარჩინებით დამთავრების შემდეგ, მუშაობდა სემიტოლოგიის კათედრის მასწავლებლად, 1997 წელს კი გაემგზავრა ირანში, სადაც დაასრულა თეირანის სახელმწიფო უნივერსიტეტის თეოლოგიის ფაკულტეტის ასპირანტურა რელიგიათა და მისტიკის ისტორიის სპეციალობით. 1999 წელს, საქართველოში დაბრუნების შემდგომ, მუშაობს თბილისის სახელმწიფო უნივერსიტეტში. არის საქართველოს კულტურულ ურთიერთობათა ცენტრის „კავკასიური სახლის“ აღმოსავლური განყოფილების გამგე და „ისლამური კულტურის ცენტრის“ ხელმძღვანელი. 2005 წელს, თბილისის სახელმწიფო უნივერსიტეტში დაიცვა დისერტაცია „იესო და მარიამი ყურანში“, რისთვისაც მიენიჭა ფილოლოგიის მეცნიერებათა კანდიდატის ხარისხი. გამოქვეყნებული აქვს ლექსების ოთხი კრებული: „ობლის კვერი“, „დუღილის ტემპერატურა“, „ბაბუაწვერების თაიგული“ (2004წ.), „არაბულის მასწავლებელი (2013წ). თარგმნილი აქვს შუა საუკუნეებისა და თანამედროვე არაბული და სპარსული ლიტერატურის არაერთი ნიმუში, რომელთაგან ცალკე წიგნად გამოქვეყნებულია: ჯალალ ედ-დინ რუმი „ყაზალები“, იბნ ალ-მუკაფფა „წიგნი ქალილასა და დიმნასი“, სოჰრაბ სეფეჰრი „წყლის ფეხის ჩქამი“, ჯიბრან ხალილ ჯიბრანი, „იესო - ძე კაცისა“, ფორუყ ფაროხზადი, „მეორედ დაბადება“, „სპარსული ზღაპრები“, ყურანი. ჰყავს მეუღლე და ორი შვილი. გიორგი ლობჟანიძე ბიოგრაფია დაარქივებული 2018-03-07 საიტზე Wayback Machine.
განზა (მრავალმნიშვნელოვანი)

განზა შეიძლება აღნიშნავდეს: განზა — სოფელი აზერბაიჯანში, ისმაილის რაიონი განზა — სოფელი აზერბაიჯანში, ორდუბადის რაიონი
ბისთი (ორდუბადი)

ბისთი (აზერ. Bist) — სოფელი აზერბაიჯანში, ნახიჩევანის ავტონომიურ რესპუბლიკაში, ორდუბადის რაიონში. მოსახლეობის რაოდენობა — 483 კაცი. ბისთი GEOnet სახელების სერვერზე
ალაჰი (მრავალმნიშვნელოვანი)

ალაჰი შეიძლება აღნიშნავდეს: ალაჰი — ღმერთის სახელი არაბულად. ალაჰი — სოფელი აზერბაიჯანში